作者：刘学箕
词牌/韵律：贺新郎

paragraphs: 晓听儿曹说。
道前村、疏梅莫与，蔽萧缠葛。
急与呼童诛翦尽，趁此江天暮雪。
唤小艇、渔翁鹤发，凛冽寒风吹酒面，与何人、共泛山阴月。
归浩叹，御琴瑟。
世寰恍惚山川别。
望琼楼、玉宇相映，烂银环合。
冰柱雪车新句就，不疗饥肠病骨。
奈野鸟、千山飞绝。
我笑书生贫亦甚，诵布衾、岁久寒如铁。
儿恶卧，踏里裂。